**25.5.2020.**

**MATEMATIKA**

Dragi moji,

Danas ćemo krenuti s ponavljanjem pisanoga zbrajanja i oduzimanja. Prije svega moramo znati nazive brojeva koje zbrajamo i oduzimamo.

PRIBROJNICI – ZBROJ

UMANJENIK – UMANJITELJ – RAZLIKA

Otvorite udžbenik na str. 100.i 101.

Riješite u udžbeniku 1. i 2. zadatak. na str. 100. i 6.,8., 9. i 10. zadatak na str. 101.

**Na što moramo paziti?**

Pravilno potpisati brojeve koje zbrajamo/oduzimamo J ispod J, D ispod D; itd.

Uvijek kod zbrajanja/oduzimanja krećemo od najmanje mjesne vrijednosti ( od J).

Ne zaboravi pribrojiti /oduzeti npr. D ili S ili T.

U matematičku bilježnicu riješi 3. i 7. zadatak.

**PLAN PLOČE**

PONAVLJANJE

Pisano zbrajanje i oduzimanje

3. npr. 169 728 (8 J + 5 J je 13 J, pišemo 3 J a 1 D pribrajamo D itd. – ovo

 + 227 405 ne prepisujete u bilježnicu)
\_\_\_\_\_\_\_\_\_\_\_\_\_\_\_\_

7. npr. 600 000 ( 10 J – 1 J je 9 J, „posudili“ smo 1 D i sada je moramo oduzeti od D,

 - 501 051 10D – 5 D je 5 D itd. – ovo ne prepisujete u bilježnicu)
\_\_\_\_\_\_\_\_\_\_\_\_\_\_\_

Na kontrolu ćete mi poslati samo rješenja 3. i 7. zadatka koje ćete računati u matematičku bilježnicu te 5. zadatka iz RB na str. 95.- još malo geometrije ( 5. zadatak također rješavate u matematičku bilježnicu). Ne žurite i budite pažljivi. Sretno!

**HRVATSKI JEZIK**

Danas ćemo ponavljati vrste riječi i pokrate. Sjećate li se što su pokrate. Prisjetite se – udžbenik str. 20. i 21.

1. U sljedećim rečenicama pronađi imenice. Imenice upiši u tablicu i odredi im rod i broj.

Strašni, okrutni pauk uhvatio malog cvrčka, odnio ga u svoju mračnu šumu, stegnuo nitima svoje mreže i ostavio ga da visi na jednoj grančici.

Jedna zraka sunca uspjela se probiti kroz crne krošnje, crne paukove šume.

Zlobni pauk tad zatvori cvrčka u mračnu duplju u koju nije dopiralo sunce pa ode u lov.

Vjetar je zanjihao hrastovu šumu.

Pauk je pomislio da cvrčak nije zdrav, a od bolesnih zalogaja pauk dobije grčeve u trbuhu.

|  |  |  |  |  |  |
| --- | --- | --- | --- | --- | --- |
| IMENICA | MUŠKI ROD | ŽENSKI ROD | SREDNJI ROD | JEDNINA | MNOŽINA |
| Npr. oblaci | + |  |  |  | + |
|  |  |  |  |  |  |

1. Ispiši sve pridjeve iz rečenica.
2. Pronađi glagole u rečenicama. Pazi na pomoćne glagole npr. je pisao ili odlučio je. Glagole u rečenicama podcrtaj jednom crtom (plavom bojom).
3. Preoblikuj imenice u pridjeve.

ljepota \_\_\_\_\_\_\_\_ Rijeka \_\_\_\_\_\_\_\_\_ šuma\_\_\_\_\_\_\_\_\_

Tonka \_\_\_\_\_\_\_\_ Dubrovnik\_\_\_\_\_\_\_\_\_\_\_\_\_ more \_\_\_\_\_\_\_\_

1. Napiši pokrate.

Republika Hrvatska \_\_\_\_\_\_\_\_\_\_\_ Hrvatsko narodno kazalište\_\_\_\_\_\_\_\_\_\_\_\_

Košarkaški klub \_\_\_\_\_\_\_\_\_\_\_\_\_\_ Osnovna škola \_\_\_\_\_\_\_\_\_\_\_

1. Napiši kratice .

stranica \_\_\_\_\_\_\_\_ kuna \_\_\_\_\_\_\_ metar\_\_\_\_\_\_\_\_\_

kilogram\_\_\_\_\_\_\_ sat \_\_\_\_\_\_\_\_ i tako dalje \_\_\_\_\_\_\_